title: Minerallarni qidirish - 9-sinf Informatika va axborot texnologiyalari
text: |
  9-sinf Informatika va axborot texnologiyalari Pdf ko'rish
  |
  bet | 132/382 | Sana | 22.11.2023 | Hajmi | 132,8 Mb. | | #103163 |
  Bog'liq IAT 9-sinf Talabalar-uchun-darslikMinerallarni qidirish
  Ekspert tizim ishlaydigan maʼlumot turlari tufayli minerallarni
  qidirish tibbiy tashxisdan farq qiladi. Biroq imkon qadar
  koʻproq mutaxassislarning umumlashtirilgan bilimlaridan
  foydalangan holda yaratilgan bilimlar bazasi mavjud. Biroq
  foydalanish mumkin boʻlgan boshqa shakldagi maʼlumotlar
  mavjud:
  • Sunʼiy yoʻldosh maʼlumotlari kiritilishi mumkin. Bu boshqa
  usulda koʻrib boʻlmaydigan yer tuzilishlarini koʻrsata
  oladigan Yer sirtining suratlari shaklida boʻlishi mumkin.
  • Sezilmas harakatlarni yozib olish uchun yerga hududdagi
  seysmik faollikni koʻrsatuvchi sensorlar joylashtirilishi
  mumkin.
  • Geologik tadqiqotlarning maʼlumotlari kiritilishi mumkin.
  Masalan, sensorlar joylashtirilgan yuzadan bir necha
  kilometr uzoqlikdagi yuzada portlash yuz berdi. Zarba
  toʻlqinlari sensorlarga yetib kelishi uchun ketgan vaqt
  davomiyligi va ushbu toʻlqinlarning kuchiga asoslanib yuza
  ostidagi narsalarning xaritasini yaratish mumkin.
  Ushbu barcha maʼlumotlardan foydalanib, ekspert tizim shu
  hududda muayyan minerallarni topish ehtimolini bashorat
  qilishi mumkin. Yodda tuting, olingan natija – bashoratdir;
  natija mutlaq aniq boʻla olmaydi. Bu turdagi ekspert tizim
  muayyan mineral mavjudligini uning mavjudlik ehtimolini
  foizda baholash orqali bashorat qiladi.
  Avtomobil dvigatelidagi nosozliklarni
  aniqlash
  Ustaxonaga avtomobilingizni olib borganingizda nosozliklarni
  topish uchun diagnostika vositasidan foydalaniladi.
  Diagnostika dasturi avtomobildagi nosozlik kodlari joylashgan
  kompyuter tizimiga kiradi. Zamonaviy avtomobillarda
  diagnostik skanerga ulanadigan kompyuter protsessorlari,
  mikrochiplar va sensorlar mavjud; baʼzi avtoulovlarda dvigatel
  boshqaruvi, tormoz tizimlar, osma tizim, oyna tozalagichlar va
  boshqa tizimlarni boshqarish uchun bir nechta bloklar bor.
  Afzalliklari quyidagilar: mexanika muammolarni osongina
  aniqlay oladi va ularni imkon qadar tez tuzatadi; nosozliklarni
  aniqlash tez va aniq amalga oshadi, shu sababli mablagʻ
  tejalishi mumkin, chunki muammolarni aniqlash uchun
  mexanik usta tomonidan kamroq vaqt sarflanadi; kichik
  muammolarni katta, qimmat muammoga aylanib ketishidan
  oldin aniqlash va tuzatish mumkin.
  |
  | |